**NOTĂ INFORMATIVĂ**

**la proiectul hotărîrii Guvernului pentru aprobarea Conceptului Tehnic al Sistemul Automatizat ,,Registrul Produselor Chimice plasate pe piața Republicii Moldova”**

|  |
| --- |
| **1. Denumirea autorului și, după caz, a participanților la elaborare** |
|  Proiectul hotărîrii de Guvern pentru aprobarea Conceptului Tehnic al Sistemul Automatizat “Registrul Produselor Chimice plasate pe piața Republicii Moldova” (SIA „REPC”) a fost elaborat de către Ministerul Agriculturii, Dezvoltării Regionale și Mediului și coordonat cu Agenția Națională de Reglementare a Activităților Nucleare și Radiologice.  |
| **2. Condițiile ce au impus elaborarea proiectului de act normative și finalitățile urmărite** |
|  Proiectul hotărîrii de Guvern pentru aprobarea Conceptului Tehnic al Sistemul Automatizat “Registrul Produselor Chimice plasate pe piața Republicii Moldova” (SIA „REPC”) este elaborat conform prevederilor art. 30 din Legea nr. 277/2018 privind substanțele chimice și Legii nr. 467/2003 cu privire la informatizare și la resursele informaționale de stat. SIA „REPC” se formează în baza evidenței înregistrării substanțelor chimice conform art. 21 din Legea nr. 277/2018, eliberării autorizației conform art. 24 din Legea nr. 277/2018, precum și prezentării informației și raportării prevăzute la art. 15 și art. 29 din Legea 277/2018. Crearea Sistemul Automatizat “Registrul Produselor Chimice plasate pe piața Republicii Moldova” va fi asigurată prin crearea unui instrument de acces *online* la serviciul [www.repc.gov.md](http://www.repc.gov.md) menit să ofere satisfacerea calitativă a cerințelor agenților economici, prin formarea unei surse informaționale comprehensive privind toate etapele asociate cu plasare pe piața a produselor chimice în Republica Moldova.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Prezentul proiect de hotărîre de Guvern respectă prevederile legislației naționale și nu intră în contradicție cu prevederile legislației UE.  |
| **4. Principalele prevederi ale proiectului și evidențierea elementelor noi** |
|  Proiectul hotărîrii de Guvern prevede aprobarea Conceptului Tehnic al Sistemul Automatizat “Registrul Produselor Chimice plasate pe piața Republicii Moldova” (SIA „REPC”). Conceptul Tehnic al SIA „REPC” prezintă o viziune asupra creării și funcționării spațiului informațional al domeniului de înregistrare și evidența substanțelor și produselor chimice, plasate pe piață a Republicii Moldova, care include scopul, obiectivele și sarcinile cheie, principiile, caracteristicile de bază, aspectele funcționalității și arhitecturii conceptuale ale sistemului, precum și specificațiile ce țin de interoperabilitatea cu alte sisteme informaționale automatizate de stat prin intermediul platformei guvernamentale Mcloud.  SIA „REPC” este destinat să formeze o sursă informațională specializată privind produsele chimice plasate pe piața Republicii Moldova. SIA „REPC” va permite gestiunea proceselor de înregistrare a produselor chimice, recepționare și procesare a rapoartelor anuale ale producătorilor și importatorilor de produse chimice, precum și autorizării plasării produselor chimice pe piața din Republica Moldova, sporind esențial eficiența interacțiunii între autoritățile publice implicate în procesul de management și monitorizare a produselor chimice. SIA „REPC” va include informația despre produsele chimice introduse pe piața Republicii Moldova, în care vor fi indicate proprietățile toxice, fizico-chimice, activitatea biologică, transformarea în mediu, normative igienice și ecologice la etapa producerii, importului, exportului, transportării, și utilizării produselor chimice în Republica Moldova.  |
| **5. Fundamentalitatea economică-financiară** |
|  Implementarea proiectului hotărîrii Guvernului se va realiza din contul alocațiilor aprobate în acest scop în bugetul Ministerului Agriculturii, Dezvoltării Regionale și Mediului, precum și din alte surse, conform legislației în vigoare. Etapa de dezvoltare a softului și testare a sistemului, care urmează a fi implementată în perioada noiembrie 2019-iunie 2020, va fi parțial achitată din contul proiectelor finanțate de Programul Națiunilor Unite pentru Mediu și implementate de către Oficiile tematice din cadrul Ministerului Agriculturii, Dezvoltării Regionale și Mediului, după cum urmează:- proiectul *“Îmbunătățirea cadrului instituțional și de reglementare privind gestionarea substanțelor chimice și al deșeurilor de-a lungul ciclului lor de viață în Republica Moldova”* implementat de Oficiul Prevenirea Poluării Mediului; și - proiectul *“Implementarea Tranșei 1 din etapa a II-a a Planului de gestionare pentru eliminarea treptată a HCFC-urilor în Republica Moldova”,* derulat de către Oficiul Ozon. Crearea unui sistem informațional pentru produsele chimice plasate pe piață va asigura cu informația necesară toți actorii implicați în reglementarea, supravegherea și managementul ciclului de viața a substanțelor, amestecurilor și produselor chimice, în mod deosebit, pentru următoarele categorii de produse: a) produse de protecție a plantelor; b) produse biocide; c) detergenți ce conțin agenți tensioactivi care nu îndeplinesc criteriile pentru biodegradarea aerobă finală; d) substanțe cu risc major pentru sănătatea umană și mediu; e) substanțe chimice industriale periculoase; f) substanțe chimice care distrug stratul de ozon, echipamente și produse ce conțin astfel de substanțe. |
| **6. Modul de încorporare a actului în cadrul normativ în vigoare** |
| Proiectul se încadrează în sistemul actelor normative. |
| **7. Avizarea și consultarea publică a proiectului** |
|  Proiectul va fi consultat și avizat cu instituțiile publice de resort în conformitate cu prevederile Legii 100/2017 privind actele normative. În cadrul procesului de consultare și avizare se propune implicarea autorități publice și instituțiilor interesate (Cancelaria de Stat, Ministerul Finanțelor, Ministerul Economiei și Infrastructurii, Ministerul Sănătății, Muncii și Proiecției Sociale, Ministerul Justiției, Agenția Națională pentru Siguranța Alimentelor, Centrul Național Anticorupție, Agenția de Guvernare Electronică, Agenția Servicii Publice, Serviciul Tehnologia Informației și Securitatea Cibernetică).  În scopul respectării prevederilor Legii nr. 239/2008 privind transparența în procesul decizional, anunțul privind inițierea procedurii de elaborare a Proiectului poate fi accesat pe pagina web oficială a Ministerului Agriculturii, Dezvoltării Regionale și Mediului (compartimentul *“Transparența decizională/Anunțuri de inițiere a elaborării deciziilor”)* și pe portalul guvernamental particip.gov.md  |
| **8. Constatările expertizei anticorupție** |
| Expertiza dată se va efectua după procedura de avizare și consultare a proiectului. |
| **9. Constatările expertizei de compatibilitate** |
| Expertiza dată se va efectua după procedura de avizare și consultare a proiectului. |
| **10. Constatările expertizei juridice** |
| Expertiza dată se va efectua după procedura de avizare și consultare a proiectului. |
| **11. Constatările altor expertize** |

 **Ministru Ion PERJU**